open-index/open-wikipedia-markdown huggingface dataset:
Ιερά Μητρόπολις Λήμνου και Αγίου Ευστρατίου

Η **Ιερά Μητρόπολις Λήμνου και Αγίου Ευστρατίου** είναι μια από τις Μητροπόλεις των λεγομένων «*Νέων Χωρών*». Έδρα της είναι η Μύρινα και περιλαμβάνει τα νησιά Λήμνος και Άγιος Ευστράτιος. Στην περιφέρεια της Μητροπόλεως υφίστανται 37 Ναοί, 365 Εξωκκλήσια και 10 Παρεκκλήσια. Μητροπολίτης είναι ο Ιερόθεος Γ' Καλογερόπουλος, τρίτος κατά σειρά επίσκοπος Λήμνου με το όνομα αυτό μετά τον Ιερόθεο Α΄ (1756-1764) και τον Ιερόθεο Β΄ (1988-2019).

## Ιστορικά στοιχεία
Η Εκκλησία της Λήμνου είναι από τις αρχαιότερες στον ελλαδικό χώρο, αφού αναφέρεται από τον 4ο αιώνα μ.Χ. Το 325 ο επίσκοπος Ηφαιστίας Λήμνου Στρατήγιος μετείχε στην Α΄ Οικουμενική Σύνοδο της Νίκαιας. Επίσκοπος Λήμνου αναφέρεται επίσης το 680 στην Στ΄ Οικουμενική Σύνοδο, το 692 στην Πενθέκτη και το 787 στην Ζ΄ Οικουμενική Σύνοδο.

Σε μεταγενέστερες βυζαντινές πηγές υπάρχουν ευάριθμες αναφορές στους αρχιερείς της Λήμνου με εξαίρεση την περίοδο της Φραγκοκρατίας (1207-70), οπότε στο νησί είχε επιβληθεί από τον Πάπα της Ρώμης επιτετραμμένος της Καθολικής Εκκλησίας.

Στη διάρκεια της Τουρκοκρατίας υπάρχει συνεχής αναφορά στους μητροπολίτες Λήμνου μέχρι την Απελευθέρωση του νησιού, το 1912. Το 1922-1924 στη Λήμνο εγκαταστάθηκαν οικογένειες Ελλήνων Μικρασιατών προσφύγων που έφεραν μαζί τους παραδόσεις και κειμήλια εμπλουτίζοντας το νησί και την τοπική Εκκλησία πνευματικά και πολιτισμικά.

### Έδρα

### Επισκοπικός κατάλογος
Κατά καιρούς ο προκαθήμενος της μητρόπολης Λήμνου έφερε διάφορους τίτλους, όπως: επίσκοπος, αρχιεπίσκοπος κλπ. Από τον 18ο αιώνα η επίσημη ονομασία του είναι: «*Ιερότατος Μητροπολίτης Λήμνου και Αγίου Ευστρατίου, Υπέρτιμος και Έξαρχος παντός Αιγαίου Πελάγους*»

## Τοπικοί άγιοι και εορτές
*Άγιος Σώζων, πολιούχος Λήμνου
*Άγιος Στρατήγιος επίσκοπος Λήμνου, ο οποίος συμμετείχε στην Α΄ Οικουμενική Σύνοδο το 325
*Άγιος Γρηγόριος ο Παλαμάς:
Ο Γρηγόριος Παλαμάς μετά την εκλογή του ως Αρχιεπίσκοπος Θεσσαλονίκης, το 1347, δεν μπόρεσε να εγκατασταθεί στην έδρα του λόγω αναταραχών και διέμεινε για αρκετούς μήνες στη Λήμνο, που ήταν αποίμαντη εκείνο το διάστημα και ανέλαβε έκτακτες ποιμαντικές μέριμνες. Στο νησί συνέγραψε αρκετά από τα θεολογικά του έργα ενώ δίδαξε στους κατοίκους τον βίο και τα θαύματα του Αγίου Δημητρίου μεριμνώντας παράλληλα για την ανακούφιση του πληθυσμού από την πανώλη.
*Άγιος Ιωσήφ επίσκοπος Τιμισοάρας
*Άγιος Ιωακείμ ο Χίος έζησε τον 18ο αιώνα και ήταν μητροπολίτης Λήμνου.
*Άγιος νεομάρτυς Αθανάσιος ο Λήμνιος
*Άγιος Χρυσόστομος Σμύρνης, τιμώμενος στο μικρασιατικό χωριό Άγιος Δημήτριος Λήμνου.

## Υποσημειώσεις και παραπομπές
### Υποσημειώσεις

### Παραπομπές


## Πηγές
* 
* 
* 
* 


Λημνου
Κάρλος Γκαμάρρα

Ο **Κάρλος Αλμπέρτο Γκαμάρρα Παβόν**  είναι Παραγουανός πρώην ποδοσφαιριστής, γεννημένος στις 17 Φεβρουαρίου 1971. Αγωνίστηκε στη θέση του αμυντικού.

## Εθνική Παραγουάης
Υπήρξε για πολλά χρόνια ο ηγέτης αλλά και αρχηγός της Εθνικής Παραγουάης, με την οποία αγωνίστηκε σε τρεις διοργανώσεις παγκοσμίου κυπέλλου (1998, 2002, 2006). Αναδείχθηκε μέλος της κορυφαίας ενδεκάδας του Μουντιάλ 1998 και της κορυφαίας ενδεκάδας της Νότιας Αμερικής το 1995, το 1996, το 1998 και το 2000. Το 2004 κατέκτησε το αργυρό μετάλλιο στην Ολυμπιάδα της Αθήνας ενώ ήταν αρχηγός της Εθνικής Παραγουάης.Επίσης συμμετείχε σε πέντε Κόπα Αμέρικα (1993, 1995,1997,1999, 2004)

## Καριέρα
Έπαιξε ποδόσφαιρο σε ένδεκα ομάδες: Σέρρο Πορτένιο, Ιντεπεντιέντε, Ιντερνασιονάλ, Μπενφίκα, Κορίνθιανς, Ατλέτικο Μαδρίτης, Φλαμένγκο, ΑΕΚ, Ίντερ, Παλμέϊρας και έκλεισε την καριέρα του στην μισητή αντίπαλο της Σέρρο Πορτένιο την Ολίμπια Ασουνσιόν (Κλουμπ Ολίμπια).

Τη σεζόν 2001-2002΄ αγωνίστηκε στην ΑΕΚ έχοντας πολύτιμη προσφορά αποτελώντας την πιο αξιόπιστη λύση στην άμυνα με συνέπεια η ΑΕΚ να κατακτήσει το κύπελλο Ελλάδος αλλά και να φτάσει στους 16 του κυπέλλου ΟΥΕΦΑ όπου αποκλείστηκε από την Ίντερ, η οποία με γνώμονα την εξαιρετική απόδοση που είχε στους μεταξύ τους αγώνες έσπευσε να τον αποκτήσει την επόμενη χρονιά.

## Παραπομπές


## Εξωτερικοί σύνδεσμοι

* Στατιστικά 
* Καριέρα

Κατηγορία:Παραγουανοί ποδοσφαιριστές
Κατηγορία:Ποδοσφαιριστές Ατλέτικο Μαδρίτης
Κατηγορία:Ποδοσφαιριστές Αθλητικής Ένωσης Κωνσταντινουπόλεως
Κατηγορία:Ποδοσφαιριστές Ίντερ
Κατηγορία:Αμυντικοί ποδοσφαιριστές
Κατηγορία:Ποδοσφαιριστές Παγκοσμίου Κυπέλλου 2006
Κατηγορία:Ποδοσφαιριστές Παγκοσμίου Κυπέλλου 2002
Κατηγορία:Ποδοσφαιριστές Παγκοσμίου Κυπέλλου 1998
Κατηγορία:Ποδοσφαιριστές Σούπερ Λιγκ Ελλάδας
Κατηγορία:Ποδοσφαιριστές Πριμέρα Ντιβιζιόν
Κατηγορία:Ποδοσφαιριστές Σέριε Α
Κατηγορία:Ποδοσφαιριστές Μπενφίκα
Κατηγορία:Ποδοσφαιριστές Κόπα Αμέρικα 2004
Κατηγορία:Ποδοσφαιριστές Κόπα Αμέρικα 1993
Κατηγορία:Ποδοσφαιριστές Κόπα Αμέρικα 1999
Κατηγορία:Ποδοσφαιριστές Κόπα Αμέρικα 1997
Κατηγορία:Ποδοσφαιριστές Κόπα Αμέρικα 1995
Κατηγορία:Ποδοσφαιριστές Εθνικής Παραγουάης
Κατηγορία:Ποδοσφαιριστές Ιντεπεντιέντε
Κατηγορία:Ποδοσφαιριστές Κλουμπ Ολίμπια
Κατηγορία:Ποδοσφαιριστές Σπορτ Κλαμπ Ιντερνασιονάλ
Κατηγορία:Ποδοσφαιριστές Σπορτ Κλαμπ Κορίνθιανς Παουλίστα
Κατηγορία:Ποδοσφαιριστές Κλούμπε ντε Ρεγκάτας ντο Φλαμένγκο
Κατηγορία:Ποδοσφαιριστές Σέρρο Πορτένιο
Κατηγορία:Ποδοσφαιριστές Πριμέιρα Λίγκα
Κατηγορία:Ποδοσφαιριστές Καμπεονάτο Μπραζιλέιρο Σέριε Α
Κατηγορία:Ποδοσφαιριστές στους Θερινούς Ολυμπιακούς Αγώνες 2004
Κατηγορία:FIFA Century Club
Κατηγορία:Ποδοσφαιριστές στους Θερινούς Ολυμπιακούς Αγώνες 1992
Δροσοπηγή Λακωνίας

[μικρογραφία|Τα χωριά Παρασυρός, και Σκουτάρι, καθώς επίσης ο όρμος Σκουταρίου (αρχαία [Ασίνη) και το ακρωτήριο της Παγανέας.]]
Η **Δροσοπηγή** είναι ένα παραδοσιακό χωριό στη Μάνη, που ανήκει διοικητικά στο δήμο Ανατολικής Μάνης και είναι μέρος της δημοτικής μονάδας του Γυθείου.

## Ιστορία
Παλαιότερα λεγόταν Τσεροβά και αναφέρεται για πρώτη φορά το 1554. Το όνομα Τσεροβά-Τσερουβά σημαίνει Κλειδίον, και προυπήρχε, ονομάζοντας την ευρύτερη περιοχή. Πιθανότατα προέρχεται από την αρχαία λέξη *Αρραβα* (=πύλη, θύρα), ή από την λέξη *Χεραβός* (=χάσμα, άνοιγμα τής γής), επίσης όπως αναφέρει ο Ησύχιος και την *Καραβός* (=πύλη). Μετά τον εκλατινισμό περιοχών προέκυψε το όνομα Ceruva=τσεροβά. Πράγματι η περιοχή καλύπτει τα παραπάνω χαρακτηριστικά, με κυριότερο εκείνο που την θέλει πύλη εισόδου πρός την νοτιότερη Ταινάρια περιοχή. Από εκεί πέρασε και ο Παυσανίας, και ο Ciriaco de' Pizzicolli γνωστότερος σαν Κυριάκος από την Ανκόνα. Από εκείνη την περιοχή επιχειρήθηκε η κατάληψη της Μάνης τόσο από τον Χατζή Οσμάν το 1779, όσο και από τον Ιμπραήμ το 1826. Σύμφωνα με κάποια άλλη εκδοχή η ονομασία είναι από την βουλγαρική ρίζα *cer* (=βελανιδιά). Όλες οι γύρω πλαγιές, του υψώματος που βρίσκεται, είναι κατάφυτες από βελανιδιές. Απέναντι στην δυτική πλευρά του υπάρχει ένας λόφος, που στην κορυφή του βρίσκεται η ερειπωμένη Βυζαντινή πόλη Καρυούπολις, ενώ στην βόρεια πλευρά του ιδίου λόφου η Παναγίτσα.

Πολύ ψηλότερα προς τον νότο στην κορυφή του βουνού, υπάρχουν τα ερείπια της Παλιάς Τσεροβάς. Αυτήν που σήμερα λέγεται από τους ντόπιους Παλιοκοτρώνα και την εγκατέλειψαν οι κάτοικοί της για να ιδρύσουν το νέο χωριό.

## Περιγραφή
Στην είσοδο του χωριού από την δυτική πλευρά υπάρχει η "Κοίμησης της Θεοτόκου". Παλαιός μονόχωρος ναός, θα πρέπει να ήταν η εκκλησία της Τσεροβάς, και η αυλή που την περιβάλλει ο κοιμητηριακός χώρος.

Το εσωτερικό καλύπτεται από αγιογραφίες, του 18ου αιώνα, πιθανότατα του 1768 από μέλη της οικογένειας αγιογράφων Κληροδέτη, που δραστηριοποιήθηκε στην ευρύτερη περιοχή. Στα ανατολικά του χωριού υπάρχει, και ένα παρόμοιο ξωκλήσι η "Αγία Ελεούσα".

Το χωριό βρίσκεται σε σημαντικό υψόμετρο, και αποτελείται από παραδοσιακά μανιάτικα πυργόσπιτα, υπαγόμενο στους διατηρητέους οικισμούς.

## Συγκοινωνία
Το χωριό εξυπηρετείται από τη γραμμή λεωφορείου Γύθειο–Αρεόπολη τρεις φορές την εβδομάδα.

## Αναφορές
Στο ημερολόγιο του εμπειρικού ιατρού Παπαδάκη αναφέρεται πόλεμος το 1727. Πρόκειται πιθανότατα για τοπική διαμάχη, και αναφέρονται οι τραυματίες, παπά Ζευγολάτης, Δημητράκης Πεταλάκης, Καλαπόθος Πουλάκης και Μάρτης Μουντουράκης.

## Παραπομπές


## Πηγές
* 

## Εξωτερικοί σύνδεσμοι
* 

Κατηγορία:Χωριά της περιφερειακής ενότητας Λακωνίας
Κατηγορία:Μάνη
Κατηγορία:Δήμος Ανατολικής Μάνης
Οϊλέας

Στην Αρχαία ελληνική μυθολογία με το όνομα **Οϊλέας** (***Οϊλεύς***) είναι γνωστός ένας βασιλιάς των Οπουντίων Λοκρών και ένας από τους Αργοναύτες. Ο Γάιος Ιούλιος Υγίνος έγραψε ότι ο  Οϊλέας αναφέρεται ως γιος του Οδοιδόκου και της Λαονόμης, εγγονός του Κύνου και δισεγγονός του Οπούντα. Ο Οϊλέας είναι ονομαστός κυρίως ως ο πατέρας του ομηρικού ήρωα Αίαντα του Λοκρού, τον οποίο απέκτησε με τη σύζυγό του Εριώπιδα. Άλλοι συγγραφείς καταγράφουν το όνομα της μητέρας του Αίαντα ως Ανδρομάχη, ωστόσο μπορεί να ταυτίζεται με την Εριωπίδα. Ο ίδιος ο Οϊλέας συμμετείχε στην Αργοναυτική εκστρατεία κατά την οποία και τραυματίσθηκε. Εκτός από τον Αίαντα, είχε και ένα νόθο γιο, τον Μέδωνα, από τη Ρήνη ή την Αλκιμάχη.

## Δείτε επίσης

*Ο αστεροειδής 9907 Οϊλέας (9907 Oileus), που ανακαλύφθηκε το 1960 και ανήκει στην Τρωική Ομάδα, πήρε το όνομά του από το μυθικό αυτό πρόσωπο.

## Παραπομπές



## Πηγές

*Emmy Patsi-Garin: «Επίτομο λεξικό Ελληνικής Μυθολογίας», εκδ. οίκος *Χάρη Πάτση*, Αθήνα 1969
*Apollonius Rhodius, Argonautica translated by Robert Cooper Seaton (1853-1915), R. C. Loeb Classical Library Volume 001. London, William Heinemann Ltd, 1912. 
*Apollonius Rhodius, Argonautica. George W. Mooney. London. Longmans, Green. 1912.
*Gaius Valerius Flaccus, Argonautica translated by Mozley, J H. Loeb Classical Library Volume 286. Cambridge, MA, Harvard University Press; London, William Heinemann Ltd. 1928.
*Gaius Valerius Flaccus, Argonauticon. Otto Kramer. Leipzig. Teubner. 1913. Latin text available at the Perseus Digital Library.
*Homer, The Iliad with an English Translation by A.T. Murray, Ph.D. in two volumes. Cambridge, MA., Harvard University Press; London, William Heinemann, Ltd. 1924. 
*Homer, Homeri Opera in five volumes. Oxford, Oxford University Press. 1920. 
*The Orphic Argonautica, translated by Jason Colavito. © Copyright 2011. 
*Pausanias, Description of Greece with an English Translation by W.H.S. Jones, Litt.D., and H.A. Ormerod, M.A., in 4 Volumes. Cambridge, MA, Harvard University Press; London, William Heinemann Ltd. 1918. 
*Pausanias, Graeciae Descriptio. 3 vols. Leipzig, Teubner. 1903. Greek text available at the Perseus Digital Library.
*Tzetzes, John, Allegories of the Iliad translated by Goldwyn, Adam J. and Kokkini, Dimitra. Dumbarton Oaks Medieval Library, Harvard University Press, 2015. 

Οιλεας
Οιλεας
Σφήνα

300px|thumb|Σφήνα τριγωνικού πρίσματος
thumb|300px|Σφήνες σύνδεσης

Η **σφήνα** είναι στοιχείο μηχανής που χρησιμοποιείται για τη σύνδεση δύο μηχανικών εξαρτημάτων μεταξύ τους. Η κλασική σφήνα έχει σχήμα τριγωνικού πρίσματος. Παρόλα αυτά, πολλές άλλες διαμορφώσεις είναι επίσης συνηθισμένες, όπως για παράδειγμα σφήνες κωνικές και κυλινδρικές.

Η κλασική πρισματική σφήνα μπορεί να λειτουργήσει ως πολλαπλασιαστής δύναμης. Για αυτό το λόγο κατατάσσεται στις λεγόμενες *απλές μηχανές*. Ο μοχλός, το κεκλιμένο επίπεδο, η τροχαλία, ο κοχλίας ή βίδα και το βαρούλκο είναι άλλα γνωστά παραδείγματα απλών μηχανών.

Επίσης, η πρισματική σφήνα μπορεί να λειτουργήσει ως στοιχειώδες κοπτικό εργαλείο. Υπό αυτή την έννοια η σφήνα είναι ενδεχομένως ένα από τα πρώτα τεχνολογικά επιτεύγματα της ανθρωπότητας, πριν ακόμα και από την εφεύρεση του τροχού. Η αρχή λειτουργίας ενός στοιχειώδους κοπτικού εργαλείου περιλαμβάνει τον πολλαπλασιασμό πίεσης (όπως για παράδειγμα σε ένα καρφί ή μία πινέζα), τον πολλαπλασιασμό δύναμης και βέβαια την αυξημένη σχετική σκληρότητα του εργαλείου σε σχέση με το προς επεξεργασία τεμάχιο.

Στην περίπτωση που η σφήνα είναι ξύλινη, σε κάποιες περιπτώσεις εισάγεται ξηρή στην εσοχή και έπειτα βρέχεται ώστε να φουσκώσει. Ανάλογα με το υλικό και το σχήμα στο οποίο εισάγεται η ξύλινη σφήνα, καθώς αυτή διογκώνεται από το νερό, σφηνώνει ακόμα πιο πολύ σε αυτό (έτσι δένει το ξύλο με το ξύλο, η ξυλόκολλα έχει βάση το νερό) και ενδεχομένως το σχίζει αν το υλικό δεν έχει ελαστικότητα, αν για παράδειγμα είναι από πέτρα.

Σε άλλη περίπτωση, οι πρισματικές κυρίως σφήνες χρησιμοποιούνται για την ακινητοποίηση τροχών βαρεών ή μη τροχοφόρων οχημάτων, όταν τοποθετούνται (σφηνόνονται) μεταξύ του τροχού κι του εδάφους.

thumb|left|100px|Στοιχειώδες κοπτικό εργαλείο
center|thumb|250px|Με απλή ανάλυση, αγνοώντας τριβές, οι δυνάμεις στην πλήμνη είναι πολλαπλάσιες της δύναμης στη βάση της σφήνας κατά το λόγο μήκους προς ύψος.

Κατηγορία:Μηχανολογία
Κατάλογος χωρών ανά ποσοστό αυτοκτονίας

Το ακόλουθο είναι ένας **κατάλογος χωρών ανά ποσοστό αυτοκτονίας** που βασίζεται (κυρίως) σε στοιχεία από τον Παγκόσμιο Οργανισμό Υγείας (ΠΟΥ). Στον κατάλογο αυτό, η θέση κάθε χώρας καθορίζεται από το ποσοστό θανάτων που καταγράφονται ως αυτοκτονίες για κάθε 100.000 άτομα για τον πιο πρόσφατο χρόνο για τον οποίο υπάρχουν στοιχεία (η λίστα του ΠΟΥ τελευταία ενημερώθηκε το 2011). Τα στατιστικά του ΠΟΥ βασίζονται σε επίσημα στοιχεία από τις αντίστοιχες χώρες, επομένως η ακρίβεια τους δεν είναι πιο ακριβής απ' αυτή με την οποία συλλέγουν τα στοιχεία οι χώρες αυτές.

Τα περιστατικά αυτοκτονίας τείνουν να υπο-αναφέρονται λόγω τόσο θρησκευτικών όσο και κοινωνικών πιέσεων και σε ορισμένες περιοχές μπορεί να μην αναφέρονται και καθόλου. Δεδομένου ότι τα στοιχεία μπορεί να επηρεάζονται από διαφορετικές μεταβλητές στην κάθε χώρα, η σύγκριση μεταξύ χωρών δεν είναι στατιστικώς ορθή.

Τα ανδρικά και τα γυναικεία ποσοστά αφορούν τον ανδρικό και τον γυναικείο πληθυσμό αντίστοιχα (ήτοι ο συνολικός αριθμός ανδρικών αυτοκτονιών διαιρείται με τον συνολικό ανδρικό πληθυσμό). Το συνολικό ποσοστό αυτοκτονιών κανονικά ορίζεται ως ο συνολικός αριθμός αυτοκτονιών ως προς τον συνολικό πληθυσμό (δεν είναι δηλαδή ο μέσος όρος του ανδρικού και του γυναικείου ποσοστού, γιατί η αναλογία ανδρών-γυναικών δεν είναι 1:1 στις περισσότερες χώρες). Στον κατάλογο αυτό πάντως για τις πιο πολλές χώρες δίνεται ο μέσος όρος λόγω έλλειψης στοιχείων. Η στήλη *Έτος* αναφέρεται στο πιο πρόσφατο έτος για το οποίο συλλέχθηκαν πληροφορίες στην εκάστοτε χώρα.

thumb|right|300px|Παγκόσμιος χάρτης αυτοκτονιών ανά 100.000 άτομα.

## Σημειώσεις


## Αναφορές


## Εξωτερικοί Σύνδεσμοι
* Suicide rates by country, 1950-2011 published by the World Health Organization (WHO).
* Top Ten Most Suicidal Countries published by International Business Times

Αυτοκτονία
Οίνοκλος

Στην ελληνική μυθολογία με το όνομα **Οίνοκλος** είναι γνωστός ένας βασιλιάς του λαού των Αινιάνων, που έλαβαν μέρος στον Τρωικό Πόλεμο ως σύμμαχοι των Τρώων. 

Ο Οίνοκλος λιθοβολήθηκε από τον ίδιο τον λαό του, επειδή σύμφωνα με χρησμό του Απόλλωνα, οι υπήκοοί του θα λυτρώνονταν από κάποια επιδημική ασθένεια ή ξηρασία.

## Παραπομπές

## Πηγές
* Emmy Patsi-Garin: «Επίτομο λεξικό Ελληνικής Μυθολογίας», εκδ. οίκος *Χάρη Πάτση*, Αθήνα 1969

Οινοκλος
Οιωνός (μυθολογία)

Στην ελληνική μυθολογία με το όνομα **Οιωνός**, πέρα από την έννοια του πτηνού που χρησιμεύει για την προφητεία των μελλοντικών γεγονότων από τους μάντεις, είναι γνωστό ένα πρόσωπο, γιος του Λικυμνίου και εξάδελφος του ήρωα Ηρακλή. 

Ήταν ο πρώτος Ολυμπιονίκης στον αγώνα δρόμου.

Ο Οιωνός σκοτώθηκε στη Σπάρτη από τους γιους του Ιπποκόωντα, τους 12 «Ιπποκοωντίδες», όταν αυτοί βοήθησαν τον πατέρα τους να σφετερισθεί τον θρόνο της Σπάρτης από τους Ικάριο και Τυνδάρεω. Αυτός ο φόνος ήταν κατά μία εκδοχή η αιτία που προκάλεσε την εκστρατεία του Ηρακλή κατά της Λακεδαίμονας. Ο Ηρακλής είχε υποσχεθεί στον Λικύμνιο ότι θα του έφερνε πίσω τον γιο του, οπότε όταν ο Οιωνός σκοτώθηκε ο Ηρακλής έκαυσε το σώμα του, συνέλεξε τις στάχτες και τις παρέδωσε στον πατέρα του. Αυτή υποτίθεται ότι ήταν η προέλευση της συνήθειας της καύσεως των νεκρών στην αρχαία Ελλάδα.

## Γενεαλογία

## Παραπομπές


## Πηγές
* Emmy Patsi-Garin: «Επίτομο λεξικό Ελληνικής Μυθολογίας», εκδ. οίκος *Χάρη Πάτση*, Αθήνα 1969
* 

Οιωνος
Θερινοί Παραολυμπιακοί Αγώνες 2004

Οι **Θερινοί Παραολυμπιακοί Αγώνες 2004** ήταν η 12η διοργάνωση στην ιστορία του θεσμού των Παραολυμπιακών Αγώνων και διεξήχθησαν στην Αθήνα (Ελλάδα) από τις 17 Σεπτεμβρίου έως τις 28 Σεπτεμβρίου 2004.

## Συμμετέχουσες Χώρες

Οι συμμετέχουσες χώρες στους Θερινούς Παραολυμπιακούς Αγώνες 2004 παρατίθενται πιο κάτω:

(Τα Ονόματα και η Διάταξη των εθνών είναι σύμφωνα με τη διεθνή Παραολυμπιακή Επιτροπή και την Παραολυμπιακή Επιτροπή της Αθήνας 2004 κατά τη διάρκεια της τελετής έναρξης.)

## Πρόγραμμα

## Πίνακας μεταλλίων

2004
Κατηγορία:Πολυαθλητικές διοργανώσεις στην Αθήνα
Κατηγορία:Πολυαθλητικές διοργανώσεις το 2004
Κύκλος (αποσαφήνιση)

Γενικά ο όρος **κύκλος** σε πολλές επιστήμες χαρακτηρίζει μια διαδικασία που τερματίζει στο σημείο αφετηρίας της και που μπορεί να επαναληφθεί πολλές φορές. **Κυκλική κίνηση** χαρακτηρίζεται για παράδειγμα ο μύλος του λούνα παρκ, ή οι κύκλοι ουρανίων σωμάτων, ή οι αιωρήσεις του εκκρεμούς. Επίσης μπορεί ν΄ αναφέρεται σε κάποια σειρά πραγμάτων, ή θεμάτων, ή περιοδικών φαινομένων π.χ. κύκλος εργασιών, διαλέξεων, επικών ποιημάτων, εκλείψεων κ.λπ. Στον πληθυντικό μπορεί ν΄ αναφέρεται σε πρόσωπα κατ΄ ασχολία ή επάγγελμα, ή συμφέροντα, π.χ. κύκλοι κυβερνητικοί, στρατιωτικοί, τραπεζικοί, δημοσιογραφικοί κ.λπ. Ακόμη "**φαύλος κύκλος**" που σημαίνει λανθασμένος συλλογισμός.
Ειδικότερα όμως ο όρος *κύκλος* μπορεί ν΄ αναφέρεται στα ακόλουθα επιμέρους άρθρα:

## Αστρονομία
* Κύκλος απόκλισης (Αστρονομία, Κοσμογραφία, Αστρονομική ναυτιλία)
* Κύκλος ύψους (Αστρονομία, Κοσμογραφία, Αστρονομική ναυτιλία)
* Κύκλος Ηλίου (Αστρονομία)
* Κύκλος έκλειψης
* Ηλιοσεληνιακοί κύκλοι
* Παράλληλος κύκλος
* Κάθετος κύκλος

## Βιολογία
* Κύκλος άνθρακα (Βιολογία, Βιοχημεία)
* Κύκλος αζώτου (Βιολογία, Βιοχημεία)
* Κύκλος θείου (Βιολογία, Βιοχημεία)
* Κύκλος του Κάλβιν (Βιοχημεία)

## Γεωμετρία
* Κύκλος (Γεωμετρία)
* Μοναδιαίος κύκλος

### Σε ένα τρίγωνο
Ένα τρίγωνο έχει τους εξής αξιοσημείωτους κύκλους:
* Εγγεγραμμένος κύκλος τριγώνου
* Περιγεγραμμένος κύκλος τριγώνου
* Παρεγγεγραμμένοι κύκλοι τριγώνου
* Κύκλος του Όιλερ

### Στερεομετρία
* Μέγιστος κύκλος

## Τεχνολογία
* Κύκλος του νερού (Υδρολογία)
* Κύκλος στροφής πλοίου (Ναυτιλία)

## Τέχνες
* Κύκλος Τύρφινγκ (Σκανδιναβική ποίηση)
* Κύκλος με την κιμωλία, έργο του Μπρεχτ.
* Ο Κύκλος, ελληνικό λογοτεχνικό περιοδικό 1931-1939 και 1945 - 1947

## Παραδόσεις
*  Κύκλος ύπαρξης (Ινδική θρησκεία - φιλοσοφία)
* Κύκλος Βόλσουνγκ (Σκανδιναβική μυθολογία)
* Κύκλος του Μπρόντγκαρ (Νεολιθικό μνημείο)
* Κύκλος του Όλστερ (Κελτική μυθολογία)

## Άλλες χρήσεις
* Κύκλος του αναπαραγωγικού συστήματος της γυναίκας (Γυναικολογία).
* Κύκλος Ζωδιακός (Αστρολογία).
Παναγίτσα Λακωνίας

Η **Παναγίτσα** είναι μικρός οικισμός, που ανήκει διοικητικά στην κοινότητα  Δροσοπηγής του δήμου Ανατολικής Μάνης της Περιφερειακής Ενότητας Λακωνίας. Απέχει 20 χιλιόμετρα από το Γύθειο και 13 από την Αρεόπολη.

Η πρώτη ιστορική αναφορά για την ύπαρξή του έγινε το 1618 με το όνομα Panagia di Vacha, σε απογραφή κατά την Ενετοκρατία. Το όνομα της πήρε από το ομώνυμο εκκλησάκι, του οποίου σώζονται τα ερείπια κοντά στη βρύση.

Με βάση τα κατάστιχα του nani (Εθνική Βιβλιοθήκη), που αναφέρονται σε ενοικιάσεις γαιών, από τους Ενετούς σε ισχυρές οικογένειες της περιοχής, διαπιστώνουμε ότι είχε ενοικιασθεί από τον cavalier Thoma Focka της Βυζαντινής οικογενείας Φωκάδες, στις αρχές του 17ου αιώνα.

Η Παναγίτσα βρίσκεται στην βόρεια πλευρά ενός λόφου. Στην κορυφή του, ιδρύθηκε και άκμασε η Καρυούπολις, σημαντική Βυζαντινή πόλη στην περιοχή, με ιστορία τουλάχιστον μια χιλιετηρίδα, και σε αυτή ανήκε εδαφικά. Αυτό αποδεικνύεται,από την ύπαρξη στην ευρύτερη περιοχή  δύο καμινιών κεραμοποιίας, που τροφοδοτούσαν την πόλη.

Λέγεται από τούς ντόπιους και **Παπαδοθωμιάνικα**, επειδή κατοικείται από αυτή την οικογένεια, που είναι απόγονοι των Φωκάδων.

Πολύ πιθανόν όπως συνηθιζόταν σε αυτές τις περιπτώσεις, να ίδρυσαν κάποια πρόχειρα κτίσματα, ούτως ώστε να είναι κοντά στον τόπο, που καλλιεργούσαν, και έτσι ιδρύθηκε ο οικισμός. Πάνω από την βρύση του οικισμού, σώζονται τα ερείπια μικρής εκκλησίας αφιερωμένης στην Παναγία. Είναι τόσο μικρό το μέγεθος του ναού που «αναγκαστικά» χρησιμοποιείται το υποκοριστικό, και σε αυτό οφείλει το όνομά του το ξεμόνι και όλη η περιοχή. Από τα ερείπια ξεχωρίζει η θολωτή καμάρα του ιερού ανατολικά, καθώς και όλη η τοιχοποιία, σε ύψος μεγαλύτερο από ένα μέτρο.

Η δυτική πλευρά της εκκλησίας είναι βράχος, που έχει σε κάποια σημεία χτισθεί ούτως ώστε να δημιουργηθεί ομαλή επιφάνεια. Διατηρείται και ή είσοδος στην εκκλησία που είναι στην δυτική πλευρά με χαρακτηριστικά μικρό μέγεθος. Είναι τόσο μικρά όλα, που θα μπορούσε κάποιος να την ονομάσει παιδική εκκλησία, με χωρητικότητα όχι περισσοτέρων από δέκα παιδιά.

Στην επιλογή του τόπου, για  εγκατάσταση, βοήθησε το τρεχούμενο νερό που αναβλύζει μέσα από τους βράχους. Επειδή  το νερό είναι δυσεύρετο στην περιοχή της Μάνης, η ύπαρξη του **«Αυλού»**, έτσι έλεγαν την βρύση, έκανε τον τόπο Παράδεισο.

Η βρυσούλα εξακολουθεί και σήμερα να υπάρχει αλλά σε άσχημη κατάσταση.
Την σημερινή μορφή του ο οικισμός πήρε στα τέλη του 19ου αιώνα όταν εγκαταστάθηκαν εκεί, κάποιοι κλάδοι τής οικογένειας Παπαδοθωμάκου. 

Πάνω από το πορτάρι της βρύσης, μαρμάρινη πλάκα μνημείο για τον **Θεμιστοκλή Παπαδοθωμάκο,** που έπεσε **«υπέρ πατρίδος».**

Μπροστά στα μάτια μας ξεδιπλώνεται και μια καταπληκτική θέα. Γύρω σε μακρινές αποστάσεις τα ψηλά βουνά με κορώνα την κορυφή πυραμίδα του Ταυγέτου.

## Πηγές
* ΠΛΗΘΥΣΜΟΙ ΚΑΙ ΟΙΚΙΣΜΟΙ ΤΗΣ ΜΑΝΗΣ 15ος-19ος αιώνας τού Κώστα Κόμη, εκδοθέν από τοΠανεπιστήμιο Ιωαννίνων.   
* 

## Εξωτερικοί σύνδεσμοι
* Καρυούπολις

Κατηγορία:Χωριά της περιφερειακής ενότητας Λακωνίας
Οινώνη

Στην ελληνική μυθολογία με το όνομα **Οινώνη** είναι γνωστή μία Νύμφη (Ορεάδα) του όρους Ίδη της Τρωάδας, κόρη του ποτάμιου θεού Κεβρήνος ή του Οινέα. Η Οινώνη είχε γίνει ερωμένη του Πάρι όταν ο τελευταίος έβοσκε βοοειδή στην περιοχή, σύμφωνα μάλιστα με μία εκδοχή και σύζυγός του, μητέρα του παιδιού τους Κορύθου. Αργότερα ο Πάρις την εγκατέλειψε για χάρη της Ωραίας Ελένης, οπότε η Οινώνη αποσύρθηκε στην ορεινή της κατοικία. Προς το τέλος του Τρωικού Πολέμου ο Πάρις πληγώθηκε θανάσιμα από τον Φιλοκτήτη, και τότε η Ωραία Ελένη πήγε στο όρος Ίδη να ικετεύσει την Οινώνη να τον γιατρέψει, επειδή μόνη αυτή είχε το χάρισμα από τον θεό Απόλλωνα να θεραπεύει πληγές με ορισμένα βότανα. Η Οινώνη αρνήθηκε και η Ελένη επέστρεψε στην Τροία, όπου ο Πάρις πέθανε την ίδια μέρα. Παρά την άρνησή της μέσα στον θυμό της, η Οινώνη αγαπούσε ακόμα τον Πάρι, κι έτσι όταν άκουσε για την κηδεία του έτρεξε στην Τροία και έπεσε μέσα στη νεκρική του πυρά. Στην πιο εκτεταμένη αφήγηση του μύθου, στα *«Μεθ' Όμηρον»* του Κόιντου του Σμυρναίου, ο ίδιος ο Πάρις πήγε στο βουνό για να παρακαλέσει την Οινώνη να τον γιατρέψει και μετά την άρνησή της πέθανε κατά την επιστροφή του στους πρόποδες του βουνού.

Ο Οβίδιος περιλαμβάνει ένα φανταστικό γράμμα της Οινώνης προς τον Πάρι στη συλλογή του «Ηρωίδες».

## Δείτε επίσης
* Ο αστεροειδής **[[215 Οινώνη]]**, που ανακαλύφθηκε το 1880, πήρε το όνομά του από τη Νύμφη αυτή.

## Πηγή
* Emmy Patsi-Garin: «Επίτομο λεξικό Ελληνικής Μυθολογίας», εκδ. οίκος *Χάρη Πάτση*, Αθήνα 1969

## Εξωτερικοί σύνδεσμοι
* 

Οινωνη
Όλυμπος (μυθολογία)

Στην ελληνική μυθολογία, με το όνομα **Όλυμπος**, εκτός από το ομώνυμο βουνό είναι γνωστά τα εξής τρία πρόσωπα:

# Γιος του Κρητός, του επώνυμου ήρωα της Κρήτης. Ο Όλυμπος ανατράφηκε από τον Δία, παρότρυνε ωστόσο τους Γίγαντες να τον εκθρονίσουν και για αυτό ο Δίας τον χτύπησε με κεραυνό του. Ο Δίας όμως μεταμελήθηκε για την πράξη του αυτή και έδωσε το όνομά του στον τάφο του Ολύμπου, που βρισκόταν στην Κρήτη.
# Ο Διόδωρος Σικελιώτης γράφει ότι ο πρώτος σύζυγος της θεάς Κυβέλης ονομαζόταν Όλυμπος, και ότι ο Ιασίονας ήταν ο δεύτερος σύζυγός της. Αυτή είναι μάλλον μία ευημεριστική ερμηνεία του μύθου της Κυβέλης, που συναντάται ιδιαίτερα στο βουνό της Μυσίας Όλυμπος.
# Θρυλικός ποιητής και μουσικός της σχετικής με τη Φρυγία μυθολογίας. Ο Όλυμπος αυτός ήταν μαθητής του Μαρσύα στην τέχνη του αυλού, την οποία και τελειοποίησε περισσότερο από τον δάσκαλό του. Ο Όλυμπος έγινε ο γενάρχης κάποιου φρυγικού γένους, τα μέλη του οποίου ασκούνταν από γενιά σε γενιά στην τέχνη του αυλού (αυλητική τέχνη). Στον Όλυμπο απέδιδαν την εύρεση του «αυλητικού νόμου», ενώ οι Έλληνες που κατοικούσαν σε όλη τη Μικρά Ασία τον θεωρούσαν μυθικό τους πρόγονο. Το πρόσωπο αυτό ταυτίζεται μερικώς με τον μουσικό Όλυμπο τον Φρύγα, που θεωρείται ημιμυθικό ή πραγματικό πρόσωπο.

## Πηγές
* Emmy Patsi-Garin: *Επίτομο λεξικό Ελληνικής Μυθολογίας*, εκδ. οίκος «Χάρη Πάτση», Αθήνα 1969

Ολυμπος
Ολυμπος
Ομόνοια (μυθολογία)

Στην ελληνική μυθολογία με το όνομα **Ομόνοια** είναι γνωστή μία θεότητα που προσωποποιούσε την ομόνοια και τη συμπόνοια μεταξύ των πολιτών. Η Ομόνοια γενεαλογείται ως θυγατέρα του Σωτήρος και της Πραξιδίκης, και αδελφή της Αρετής. Στην Ολυμπία υπήρχε βωμός της Ομονοίας, ενώ άλλο βωμό της είχαν ιδρύσει κατά την παράδοση οι Αργοναύτες στη νήσο Θυνιάδα. Ναοί της Ομονοίας υπήρχαν στη Μίλητο και στις Τράλλεις.

Η ελληνική θεά Ομόνοια ταυτίζεται με τη ρωμαϊκή θεά Κονκορδία (*Concordia*), της οποίας ο αρχαιότερος ναός βρισκόταν στους πρόποδες του Καπιτωλίου.

## Πηγές
* Emmy Patsi-Garin: *Επίτομο λεξικό Ελληνικής Μυθολογίας*, εκδ. οίκος «Χάρη Πάτση», Αθήνα 1969

Ομονοια
Οπούντας (μυθολογία)

Στην ελληνική μυθολογία, με το όνομα **Οπούντας** (***Οπούς***) είναι γνωστά τα παρακάτω δύο πρόσωπα:

# Γιος του Δία και της Πρωτογενείας, ο οποίος ήταν βασιλιάς στους Επειούς της Ήλιδας.
# Γιος του Λοκρού. Αυτός ο Οπούντας ήταν ο ιδρυτής και επώνυμος ήρωας της πόλεως Οπούντας.

## Πηγές
* Emmy Patsi-Garin: *Επίτομο λεξικό Ελληνικής Μυθολογίας*, εκδ. οίκος «Χάρη Πάτση», Αθήνα 1969

Οπουντας
Κατηγορία:Μυθικοί βασιλείς των Επειών
Κατηγορία:Δευκαλιωνίδες
Καλλιρρόη Μυριαγκού

Η **Καλλιρρόη Μυριαγκού** (Χίος, 19 Οκτωβρίου 1972) είναι Ελληνίδα ηθοποιός και τραγουδίστρια. Έγινε γνωστή από τον ρόλο της Ματίνας Μανταρινάκη στην σειρά του ΑΝΤ1 «Κωνσταντίνου και Ελένης».

## Βιογραφία
Γεννήθηκε το 1972 στη Χίο και μεγάλωσε στο Μόντρεαλ του Καναδά. Μόλις τελείωσε το σχολείο, επέστρεψε στην Ελλάδα προκειμένου να σπουδάσει υποκριτική. Αποφοίτησε από τη Δραματική Σχολή Βεάκη το 1994. Η πρώτη της τηλεοπτική εμφάνιση, που την έκανε και γνωστή στο ευρύ κοινό, ήταν στη σειρά του ΑΝΤ1, «Κωνσταντίνου και Ελένης», που προβλήθηκε από το 1998 μέχρι το 2000. Το σενάριο της σειράς έγραψαν οι Χάρης Ρώμας - Άννα Χατζησοφιά, ενώ τη σκηνοθεσία ανέλαβε ο Κώστας Λυχναράς.

Τη σεζόν 2000-01 πρωταγωνίστησε στη σειρά του MEGA, «Εσύ φταις» (σκην. Γρηγόρη Πετρινιώτη) ενώ από το 2003 μέχρι το 2005 είχε πρωταγωνιστικό ρόλο στην επίσης σειρά του MEGA, «Η Νταντά» (σκην. Κώστα Κιμούλη). Ακολούθησαν κάποιες μικρές συμμετοχές στις σειρές «Εντιμότατοι κερατάδες» (ALPHA, 2006), «Επτά θανάσιμες πεθερές» (MEGA, 2007), «Εργαζόμενη Γυναίκα» (ANT1, 2009), «Τα Νεοκλασσικά» (ALPHA, 2023) και «Ο Γιατρός» (ALPHA, 2023). Τη σεζόν 2024-25 πρωταγωνιστεί στη σειρά του ALPHA, «Άγιος Έρωτας» στον ρόλο της Ολυμπίας Καραντωνάκη (σκην. Σπύρου Μιχαλόπουλου).

## Παραπομπές

Κατηγορία:Ελληνίδες ηθοποιοί θεάτρου
Κατηγορία:Ελληνίδες ηθοποιοί τηλεόρασης
Μπέσυ Μάλφα

Η **Μπέσσυ Μάλφα** (γενν. Παναγιώτα Βασιλοπούλου, Αθήνα, 26 Σεπτεμβρίου 1966) είναι Ελληνίδα κωμική ηθοποιός του θεάτρου, του κινηματογράφου και της τηλεόρασης.

## Βιογραφικά στοιχεία
Γεννήθηκε ως Παναγιώτα Βασιλοπούλου. Η μητέρα της, Όλγα Μάλφα, ήταν ζωγράφος, απόφοιτος της Σχολής Βακαλό, ενώ ο πατέρας της Γιάννης Βασιλόπουλος, ανήκε στο Πολεμικό Ναυτικό. Έχει έναν αδερφό, τον Γιώργο Βασιλόπουλο.

Αποφοίτησε από την Ελληνογαλλική Σχολή «Άγιος Ιωσήφ» (Saint Joseph). Σπούδασε θέατρο στη σχολή του Θεάτρου Τέχνης Καρόλου Κουν, χορό στην *Κρατική Ορχηστική Σχολή Χορού* και κλασικό τραγούδι στο Ωδείο Αθηνών.

Για την επαγγελματική της πορεία προτίμησε να χρησιμοποιήσει το επίθετο της μητέρας της και αυτό διότι όταν ήταν στο Θέατρο Τέχνης «Κάρολος Κουν» δούλευε ταυτόχρονα και ως χορεύτρια-τραγουδίστρια, ενώ δεν επιτρεπόταν. Έχει συμμετάσχει σε πολλές επιτυχημένες τηλεοπτικές σειρές, ταινίες και θεατρικές παραστάσεις.

## Προσωπική ζωή
Το 1994, μετά τη γνωριμία τους στο σίριαλ «Πανδοχείο βρικολάκων» της ΕΤ1, έγινε ζευγάρι με τον ηθοποιό Γεράσιμο Σκιαδαρέση. Παντρεύτηκαν το 1997 με κουμπάρους τους επίσης ηθοποιούς Λήδα Ματσάγγου, Στέλιο Μάινα και Γιώργο Στριφτάρη. Έχουν αποκτήσει τρία παιδιά, τις δίδυμες Όλγα και Νίκη (γενν. 1997), που ασχολούνται με την υποκριτική και την μουσική (ως Skiadareses) και τον Γιάγγο (γενν. 2005).

## Παραπομπές


## Εξωτερικοί σύνδεσμοι
* Φιλμογραφία από τον ιστοχώρο *tabula.gr*

Κατηγορία:Ελληνίδες ηθοποιοί κινηματογράφου
Κατηγορία:Ελληνίδες ηθοποιοί τηλεόρασης
Κατηγορία:Ελληνίδες ηθοποιοί θεάτρου
Κατηγορία:Ελληνίδες ηθοποιοί μουσικού θεάτρου
Κατηγορία:Απόφοιτοι του Ωδείου Αθηνών
Κατηγορία:Απόφοιτοι της Δραματικής Σχολής Θεάτρου Τέχνης Καρόλου Κουν
Ολείες

Στην ελληνική μυθολογία με την επωνυμία **Ολείες** (***Ολείαι***) ήταν γνωστές σύμφωνα με την παράδοση οι καταγόμενες από τους Μινυάδες γυναίκες, τις οποίες «κατεδίωκε» στα πλαίσια του τελετουργικού ο ιερέας του θεού Διονύσου κατά την ιεροτελεστία της αρχαίας θρησκευτικής εορτής Αγριώνια.

## Πηγές
* Emmy Patsi-Garin: «Επίτομο λεξικό Ελληνικής Μυθολογίας», εκδ. οίκος *Χάρη Πάτση*, Αθήνα 1969

Κατηγορία:Πρόσωπα της ελληνικής μυθολογίας
Γιογιό

[thumb|right|Αγόρι που παίζει γιογιό.Έργο τέχνης σε [κύλιξ, 440 π.Χ.]]

Το **γιογιό** (αγγλ: yo-yo) είναι παιχνίδι αποτελούμενο από δύο δίσκους, ίσου μεγέθους και βάρους, από πλαστικό, ξύλο ή μέταλλο. Οι δίσκοι αυτοί είναι συνδεδεμένοι με έναν άξονα, πάνω στον οποίο είναι δεμένο ένα κορδόνι. Έγιναν αρχικά πολύ διάσημα την δεκαετία του 1920. Με το χόμπι αυτό ασχολούνται τόσο παιδιά αλλά και ενήλικοι. Τα σημερινά γιογιό έχουν αλλάξει ως προς τον τρόπο παιξίματός τους και έχουν δυνατότητες για πάρα πολλά κόλπα.

Το γιογιό είναι γνωστό εδώ και πολλούς αιώνες. Το παλαιότερο γιογιό που έχει βρεθεί χρονολογείται στα 500 π.Χ. και ήταν φτιαγμένο από ψημένο πηλό. Στην αρχαία Ελλάδα υπήρχε η πρώιμη εκδοχή του γιογιό, που ονομάζεται βοιωτικό ερυθρόμορφο πηνίο. Στην ελληνική αγγειογραφία απεικονίζεται ένα αγόρι να παίζει γιογιό.

Για να το παίξει ο παίκτης φτιάχνει στην μια άκρη του κορδονιού μία θηλιά και την περνάει στο μεσαίο του δάκτυλο, ανάμεσα στην πρώτη και στην τρίτη φάλαγγα (δηλαδή στο μέσο του δακτύλου). Μπορεί τότε να πετάξει προς τα κάτω το γιογιό με μία ελαφρά κίνηση του καρπού. Όταν το πετάει πρέπει η παλάμη να είναι προς τα επάνω. Όταν το γιογιό φτάσει στο τέλος του κορδονιού αρχίζει να στριφογυρνάει στον άξονά του και λέμε ότι κάνει *περιστροφή* (αγγλ: sleeper). Όσο το σώμα του γιογιό γυρνάει στην άκρη του κορδονιού, μπορεί ο παίχτης να πραγματοποιήσει διάφορες κινήσεις (κόλπα). Όταν θέλει να το γυρίσει στο χέρι του απλά κάνει μια μικρή κίνηση με τον καρπό του και το γιογιό επιστρέφει. Μερικά γιογιό είναι φτιαγμένα για να παραμένουν περισσότερη ώρα σε περιστροφή (αγγλ: sleep) και για αυτό τον λόγο δεν γυρνάνε εύκολα στο χέρι, παρά μόνο με συγκεκριμένο τρόπο τη λεγόμενη *επαναφορά* (αγγλ: bind) χρησιμοποιώντας το δείκτη του άλλου χεριού του.

## Παραπομπές


## Εξωτερικοί σύνδεσμοι
* Γιογιό στο διάστημα 

Κατηγορία:Παραδοσιακά παιχνίδια
Κατηγορία:Ξύλινα παιχνίδια
Κατηγορία:Δεξιότητες τσίρκου
Κατηγορία:Σωματική δραστηριότητα και παιχνίδια επιδεξιότητας
Τάγμα της Ευποιΐας

Το **Τάγμα της Ευποιίας** είναι ελληνικό τάγμα αριστείας, το οποίο καθιερώθηκε το 1948. Απονέμεται από τον Πρόεδρο της Ελληνικής Δημοκρατίας ως ηθική ανταμοιβή αποκλειστικά σε γυναίκες, Ελληνικής ή ξένης υπηκοότητας, για εξαίρετη προσφορά τους για την Ελλάδα στον τομέα της φιλανθρωπίας καθώς επίσης και για εξαιρετική απόδοσή τους στις τέχνες και τα γράμματα.

Το τάγμα καταργήθηκε το 1973, για να καθιερωθεί ξανά το 1975.

## Περιγραφή
Το μετάλλιο του τάγματος έχει μορφή άνθους με πέντε πέταλα από γαλάζιο σμάλτο. Στην περίπτωση του αργυρού σταυρού είναι ασημένιο, ενώ  στους υπόλοιπους βαθμούς είναι επίχρυσο. Έχει στο κέντρο του την εικόνα της Παναγίας με τον Χριστό, και μέσα σε λευκό σμάλτινο δακτύλιο την επιγραφή «ΕΥΠΟΙΙΑ». Στην οπίσθια πλευρά έχει το έμβλημα της Ελληνικής Δημοκρατίας.

Ο αστέρας του τάγματος έχει μορφή αστέρα με ευθείες ακτίνες που σχηματίζουν οκτώ αιχμές. Στο κέντρο του αστέρα έχει επίσης την εικόνα της Παναγίας με τον Χριστό μέσα σε λευκό σμάλτο που σχηματίζει κύκλο. Στην αντίστροφη πλευρά έχει το έμβλημα της Ελληνικής Δημοκρατίας.

Η ταινία του τάγματος, πλάτους 8 εκατοστών, έχει χρώμα σταχτοκίτρινο με μπλε στενές λωρίδες κατά μήκος των άκρων.

## Τάξεις
Το παράσημο απονέμεται σε πέντε τάξεις:
* 60x60εσ *Μεγαλόσταυρος* - η ταινία φέρεται χιαστί από το δεξιό ώμο, με τον αστέρα στο αριστερό μέρος του στήθους,
* 60x60εσ *Ανώτερος Ταξιάρχης* - η ταινία φέρεται αναδιπλωμένη στο μέρος της καρδιάς, ενώ το αστέρι στο αριστερό μέρος του στήθους,
* 60x60εσ *Ταξιάρχης* - η ταινία φέρεται αναδιπλωμένη στο μέρος της καρδιάς,
* 60x60εσ *Χρυσός σταυρός* - η ταινία φέρεται στο αριστερό μέρος του στήθους,
* 60x60εσ *Αργυρός σταυρός* - η ταινία φέρεται στο αριστερό μέρος του στήθους.

## Εικόνες

 Ordre bienfaisance ruban 00742.jpg|Το διάσημο την περίοδο της μοναρχίας
 Medal-3.1popup.jpg|Το διάσημο επί Γ΄ Ελληνικής Δημοκρατίας


## Απονομές

## Παραπομπές


## Εξωτερικοί σύνδεσμοι
* Γεωργίου Ι. Μπελδέκου, "Τάγματα Αριστείας και Στρατιωτικά Μετάλλια της Ελλάδος", έκδοση Πολεμικού Μουσείου, Αθήνα 1991, ISBN 960-85054-0-2

 

Κατηγορία:Ελληνικά τάγματα και μετάλλια
Οφηλία (δορυφόρος)

Η **Οφηλία** () είναι δορυφόρους του Ουρανού. Ανακαλύφθηκε από τις εικόνες που πήρε ο *[[Βόγιατζερ 2]]*, 20 Ιανουαρίου 1986, και προσωρινά πήρε το όνομα **S/1986 U 8**. Δεν είχαμε είκόνα της μέχρι που το Διαστημικό τηλεσκόπιο Χαμπλ την ξανά "έπιασε" το 2003. Πήρε το όνομά του από την κόρη του βασιλικού συμβούλου, Πολώνιου, στο έργο του Ουίλλιαμ Σαίξπηρ *[[Άμλετ]]*. Η άλλη του σημερινή ονομασία είναι **Ουρανός VII** (Uranus VII, δηλαδή ο έβδομος από τους δορυφόρους του Ουρανού που έχει ονομαστεί).

Εκτός από την τροχιά της, διάμετρο των 21 χλμ. και της λευκαύγειας της 0,08, ουσιαστικά τίποτα άλλο δεν είναι γνωστό γι' αυτό τον δορυφόρο. Οι φωτογραφίες της που λήφθηκαν από το Βόγιατζερ 2, τη δείχνουν ως ένα επιμηκυμένο σώμα, με το μεγαλύτερο μέρος του άξονα προς τον Ουρανό. Η αναλογία του άξονα του ωοειδούς σφαιροειδούς σχήματος της Οφήλιας είναι 0,7 ± 0,3.

Η Οφήλια βρίσκεται στο έξω όριο του Δακτυλίου Έψιλον του Ουρανού, όπου και επιδρά σ' αυτό ("shepherd satellite"). Η τροχιά της Οφήλιας είναι σύγχρονη στην πλανητική τροχιά του Ουρανού, και έτσι ο δορυφόρος φθείρεται βαθμιαία λόγω παλιρροϊκών δυνάμεων. 

## Παραπομπές
**Σημείωση** 

**Παραπομπές**

## Εξωτερικοί σύνδεσμοι
* Οφηλία από την Εξερεύνηση του Ηλιακού Συστήματος της NASA 
* Οι δορυφόροι του Ουρανού από τον Σκοτ Σέπαρντ 

Κατηγορία:Φυσικοί δορυφόροι Ουρανού
(84522) 2002 TC302

(84522) 2002 TC302 

Ανακάλυψη

Ανακαλύφθηκε από NEAT στο Palomar

Ημερομηνία ανακάλυψης 9 Οκτωβρίου 2002

Χαρακτηριστικά τροχιάς

Αφήλιο 72,30 AU

Περιήλιο 39,11 AU

Ημιάξονας τροχιάς  55,71 AU

Εκκεντρότητα 0,298 

Περίοδος περιφοράς 415,8 χρόνια)

Κλίση 35,01° ως προς την Εκλειπτική 

Μήκος του ανερχόμενου σημείου 23,84° 

Όρισμα του περιηλίου 86,09° 

Φυσικά Χαρακτηριστικά

 Διάμετρος  584 ±10688 km 

Αστρονομική περίοδος περιστροφής 5,41 h 

Λευκαύγεια 0,08-0,16

Φαινόμενο μέγεθος 20,5

Απόλυτο μέγεθος 3,8 4,2 





Το **(84522) 2002 ΤC<sub>302</sub>** είναι ένα μεγάλο μεταποσειδώνιο αντικείμενο. Ανακαλύφθηκε το 2002. Ανήκει στο διασκορπισμένο δίσκο. 

## Τροχιά
Το 2002 TC302 έχει ελλειπτική τροχιά. Το αφήλιό του βρίσκεται 10.6 δισεκατομμύρια χιλιόμετρα (81 AM)από τον Ήλιο, το περιήλιό του βρίσκεται 5.8 δισεκατομμύρια χιλιόμετρα (39 AM) από τον Ήλιο και η μέση απόστασή του από τον Ήλιο είναι 8.2 δισεκατομμύρια χιλιόμετρα (55 AM). Η περιφορά του διαρκεί 408 χρόνια. Ένα ιδιαίτερο χαρακτηριστικό της τροχιάς του είναι το γεγονός ότι βρίσκεται σε τροχιακή αντήχηση 2:5 με τον Ποσειδώνα, δηλαδή για κάθε πέντε περιστροφές του Ποσειδώνα, το 2002 ΤC302 πραγματοποιεί δύο. Είναι το μεγαλύτερο γνωστό αντικείμενο το οποίο βρίσκεται σε τροχιακή αντήχηση με τον Ποσειδώνα διαφορετική από 2:3 (όπως ο Πλούτωνας).

## Φυσικά χαρακτηριστικά
thumb|200px|left|Το 2002 TC302 σε απεικόνιση της επιφάνειάς του από το πρόγραμμα Σελέστια.
Το 2002 TC302 είναι ένα κόκκινο αντικείμενο με λίγο πάγο. Αρχικές παρατηρήσεις έθεσαν ανώτατο όριο στο μέγεθος του αντικείμενου τα 1.211 χιλιόμετρα. Με βάση παρατηρήσεις από το διαστημικό τηλεσκόπιο Σπίτζερ το 2007 υπολογίστηκε ότι το 2002 TC302 έχει διάμετρο 1.145±337325, ήταν δηλαδή ένας από τους μεγαλύτερους υποψήφιους πλανήτες νάνους. Με απόλυτο μέγεθος 3,78 υπολογίστηκε ότι για να είναι τόσο μεγάλο πρέπει να είναι πολύ σκοτεινό, με λευκαύγεια 0,02-0,06. Μετέπειτα ανάλυση των παρατηρήσεων έδειξε ότι είναι πιθανόν τα αποτελέσματα των παρατηρήσεων να επηρεάστηκαν από ένα άστρο στο πεδίο. Παρατηρήσεις από το διαστημικό τηλεσκόπιο Χέρσελ το 2012 έδειξαν ότι το αντικείμενο είναι αρκετά μικρότερο, με διάμετρο 584 ±10688 χιλιόμετρα και λευκαύγεια 0,08-0,16.

## Παραπομπές


Κατηγορία:Μεταποσειδώνια αντικείμενα
Κατηγορία:Υποψήφιοι πλανήτες νάνοι
Αλκοολούχο ποτό

μικρογραφία|300px|Αλκοολούχα ποτά και τρόπος σερβιρίσματος
**Αλκοολούχο** γενικά ονομάζεται οποιοδήποτε υγρό που περιέχει αλκοόλη. Συνηθέστερα όμως με τον προσδιορισμό αυτόν ονομάζεται το ποτό του οποίου συστατικό είναι η αιθυλική αλκοόλη (οινόπνευμα, CH3-CH2-OH). Τα αλκοολούχα ποτά ονομάζονται, επίσης, και *οινοπνευματώδη* και, λαϊκότερα, σπίρτα (από παραφθορά της λατινικής λέξεως spirit=οινόπνευμα).

## Τύποι αλκοολούχων ποτών
μικρογραφία|300x300εσ|Αλκοολούχα ποτά σε μπαρ
Τα αλκοολούχα ποτά, ανάλογα με τον τρόπο παρασκευής τους, διακρίνονται σε τρεις μεγάλες κατηγορίες:

### Ζυμούμενα
Παρασκευάζονται με αλκοολική ζύμωση αμυλούχου ή σακχαρούχου πρώτης ύλης. Τυπικοί εκπρόσωποι αυτού του τύπου ποτών είναι το κρασί και ο ζύθος (μπίρα). Ως συνέπεια του τρόπου παρασκευής τους, δεν έχουν την δυνατότητα να ανέβουν σε περιεκτικότητα άνω των 18 αλκοολικών βαθμών (σε υψηλότερες περιεκτικότητες αναστέλλεται η δράση των μυκήτων που προκαλούν την ζύμωση).

### Αποσταζόμενα
Σε αυτό τον τύπο ποτών η αλκοολική ζύμωση της πρώτης ύλης ακολουθείται από απόσταξη σε ειδική συσκευή, τον αποστακτήρα (κοινώς αποκαλούμενη "καζάνι"). Χαρακτηριστικοί εκπρόσωποι τέτοιων ποτών είναι το τσίπουρο, το ούζο, η βότκα, το ουίσκι κ.ά..

### Ηδύποτα
Τα ποτά αυτού του τύπου είναι εξ ολοκλήρου τεχνητής παρασκευής: Αναμιγνύονται προϋπολογισμένες ποσότητες αιθυλικής αλκοόλης, νερού, αρωματικών και χρωστικών υλών (τις περισσότερες φορές μη φυσικής προέλευσης) και γλυκαντικών ουσιών. Χαρακτηριστικός εκπρόσωπος αυτού του τύπου ποτών είναι τα διαφόρων τύπων λικέρ.

## Θρησκευτικές απαγορεύσεις
Η κατανάλωση αλκοολούχων ποτών απαγορεύεται στο Ισλάμ, ενώ απαγορεύονται και όλες οι άλλες ουσίες που προκαλούν μέθη και θεωρούνται χαμρ όπως ο καπνός, τα ναρκωτικά κλπ.. Οι ίδιες απαγορεύσεις ισχύουν επίσης για τον Βουδισμό, τον Σιχισμό και την Μπαχάι Πίστη.

## Πηγές
* Γ. Α. Βάρβογλης, Ν. Α. Αλεξάνδρου, *Οργανική Χημεία*, Αθήνα, 1971


Κατηγορία:Ψυχοτρόπες ουσίες
28978 Ιξίων

**28978 Ιξίων** 

 frameless|center|Ο Ιξίων σε κύκλο.



28978 Ιξίων


Ανακάλυψη

Ανακαλύφθηκε από Deep Ecliptic Survey 

Ανακαλύφθηκε στις 22 Μαΐου 2001

Χαρακτηριστικά τροχιάς

Αφήλιο 7.370.503.000 km  (49,269 AU)

Περιήλιο 4.501.495.000 km  (30,091 AU)

Ημιάξονας τροχιάς 5.935.999.000 km  (39,680 AU)

Εκκεντρότητα 0,242

Περίοδος περιφοράς 91.265,847 ημέρες  (249,95 χρόνια)

Συνοδική Περίοδος - ημέρες 

Μέση Ταχύτητα Τροχιάς 4,66&nbsp;km/s 

Κλίση 19,584° ως προς την Εκλειπτική 

Μήκος του ανερχόμενου σημείου 71,028° 

Όρισμα του περιηλίου 298,779° 

Δορυφόροι 0 

Φυσικά Χαρακτηριστικά

 Ισημερινή Ακτίνα  325 km 

 Πολική Ακτίνα  - km 

 Πεπλάτυνση  - 

Επιφάνεια 6 km2 

Όγκος 8 km3 

Μάζα ~3 ×1020 kg

Μέση πυκνότητα ~2 g/cm3

Επιφανειακή Βαρύτητα στον Ισημερινό 2]]

Ταχύτητα Διαφυγής ~0,4346&nbsp;km/s

Αστρονομική περίοδος περιστροφής - h 

Κλίση άξονα -°

Λευκαύγεια 0,15-0,37 

Φαινόμενο μέγεθος 19,6

Θερμοκρασία


ελάχ.μέσημεγ.
  ~44 K 





Το **28978 Ιξίων**, ή **2001 KX<sub>76</sub>**, είναι ένα μεγάλο μεταποσειδώνιο αντικείμενο. Ανακαλύφθηκε τις 22 Μαΐου 2001.

## Τροχιά
center|thumb|upright=1.5|Η τροχιά του Ιξίων(πράσινο)
Η τροχιά του Ιξίωνα μοιάζει με αυτή του Πλούτωνα, αλλά το περιήλιο του Πλούτωνα βρίσκεται κοντά στο αφήλιο του Πλούτωνα. Το αφήλιο του Ιξίωνα είναι 7,4 δισεκατομμύρια χιλιόμετρα (49 ΑΜ) από τον Ήλιο, το περιήλιό του είναι 4,5 δισεκατομμύρια χιλιόμετρα από τον Ήλιο (30 ΑΜ) και η μέση απόσταση από τον Ήλιο είναι 5,95 δισεκατομμύρια χιλιόμετρα (39,5 ΑΜ) από τον Ήλιο. Η περιφορά του διαρκεί 250 γήινα χρόνια.

## Φυσικά χαρακτηριστικά
left|thumb|Ο Ιξίων.
Ο Ιξίων είναι μετρίως κόκκινο αντικείμενο και η επιφάνειά του αποτελείται από σκούρο άνθρακα και θολίνες. Η διάμετρός του είναι περίπου 820 χιλιόμετρα.

Το Πολύ Μεγάλο Τηλεσκόπιο έχει ελέγξει τον Ιξίωνα για κομητική δραστηριότητα, αλλά δεν ανίχνευσε κώμα. Ο Ιξίων απέχει 41 αστρονομικές μονάδες από τον Ήλιο, και είναι πιθανό ότι ο Ιξίων θα μπορούσε να αναπτύξει ένα κώμα ή προσωρινή ατμόσφαιρα όταν είναι πιο κοντά στο περιήλιο.

## Παραπομπές


Ιξίων
Ιξιων
Τάγμα του Φοίνικος

Το **Τάγμα του Φοίνικος** είναι παράσημο της Ελλάδας, που καθιερώθηκε στις 13 Μαΐου του 1926 από την κυβέρνηση της Β΄ Ελληνικής Δημοκρατίας και αντικατέστησε το παλαιότερο Τάγμα του Γεωργίου Α΄. Η απονομή του παρασήμου συνεχίστηκε και μετά την αποκατάσταση της μοναρχίας το 1935 (με τον Γεώργιο Β΄), και συνεχίζει και μέχρι σήμερα. Απονέμεται από τον Πρόεδρο της Δημοκρατίας σε Έλληνες πολίτες που υπερέχουν στις τέχνες και τη λογοτεχνία, την επιστήμη, τη δημόσια διαχείριση, τη ναυτιλία, το εμπόριο, και τη βιομηχανία. Απονέμεται επίσης σε αλλοδαπούς για εξαίρετες πράξεις τους που αυξάνουν το διεθνές γόητρο της Ελλάδας. Ο μεγαλόσταυρος του Τάγματος απονέμεται συνήθως σε διατελέσαντες Υπουργούς, Αρχηγούς Γ.Ε.ΕΘ.Α., Πρέσβεις και άλλες προσωπικότητες.

## Περιγραφή
Το μετάλλιο του Τάγματος του Φοίνικα είναι διάδημα σε μορφή σταυρού από λευκό σμάλτο, και αργυρό ή χρυσό. Φέρει στο κέντρο του τον Φοίνικα, σύμβολο της αναγέννησης του Ελληνικού έθνους.
Επάνω από τον σταυρό είναι ένα αστέρι με πέντε ακίδες, 
Τα πρώτα μετάλλια που κατασκευάστηκαν (1926-1935) είχαν σε κάθε βραχίονα του σταυρού την επιγραφή «E-T-T-A», τα αρχικά γράμματα του ρητού *"Εκ Της Τέφρας Αναγεννώμαι"* (αναγεννιέμαι από τη στάχτη μου). 
Κατά τη διάρκεια της μοναρχίας (1935-1974) οι επιγραφές αφαιρέθηκαν, ενώ προστέθηκε το βασιλικό στέμμα. Στην αντίστροφη πλευρά του μεταλλίου προστέθηκε το μονόγραμμα του εκάστοτε βασιλέως. 
Από το 1975 και μετά αφαιρέθηκε το στέμμα, ενώ η αντιστροφή πλευρά έχει το εθνόσημο της Ελλάδας που συνοδεύεται από τις λέξεις ΕΛΛΗΝΙΚΗ ΔΗΜΟΚΡΑΤΙΑ.

Ο αστέρας του τάγματος του Φοίνικα είναι αργυρός με οκτώ ευθείες ακτίνες. Στο κέντρο του φέρει το Φοίνικα.

Η ταινία του τάγματος έχει χρώμα βαθύ κίτρινο με μαύρες στενές λωρίδες κατά μήκος των άκρων.

## Τάξεις
Το παράσημο απονέμεται σε πέντε τάξεις:
*  *Μεγαλόσταυρος* - η ταινία φέρεται χιαστί από το δεξιό ώμο και ο αστέρας στο αριστερό μέρος του στήθους.
*  *Ανώτερος Ταξιάρχης* - η ταινία φέρεται από το λαιμό και ο αστέρας στο δεξιό μέρος του στήθους.
*  *Ταξιάρχης* - η ταινία φέρεται από το λαιμό.
*  *Χρυσός Σταυρός* - η ταινία φέρεται στο αριστερό μέρος του στήθους.
*  *Αργυρός Σταυρός* - η ταινία φέρεται στο αριστερό μέρος του στήθους.

## Εικόνες

 Phoenix Grand Commandant 744.jpg|Ανώτερος Ταξιάρχης την περίοδο της μοναρχίας
 Order phoenix recto.jpg|Χρυσούς σταυρός επί Γ΄ Ελληνικής Δημοκρατίας


## Παραπομπές


## Εξωτερικοί σύνδεσμοι
* Σύνδεσμος στον ιστοχώρο της Προεδρίας της Δημοκρατίας
* Γεωργίου Ι. Μπελδέκου, "Τάγματα Αριστείας και Στρατιωτικά Μετάλλια της Ελλάδος", έκδοση Πολεμικού Μουσείου, Αθήνα 1991, ISBN 960-85054-0-2

 

Κατηγορία:Ελληνικά τάγματα και μετάλλια
Φάρσαλα (ακτοφυλακίδα)

**Φάρσαλα ([[Ακτοφυλακίδα]]) - Α/Φ 1252.**

Παραχωρήθηκε από το βρετανικό Ναυτικό το 1945. Ένα από τα δέκα (10) που παραχωρήθηκαν – επί δανεισμώ – από το Βρετανικό Ναυτικό το 1945. Χρησιμοποιήθηκαν στις επιχειρήσεις του εμφυλίου και επεστράφησαν στη Βρετανία το 1962 εκτός από: ‘ΑΣΤΥΠΑΛΑΙΑ’ και ‘ΘΑΣΟΣ’ που δεν αναφέρονται πουθενά μετά το 1950. Ιδίου τύπου  πλοία: *[[Αστυπάλαια (Ακτοφυλακίδα)|Αστυπάλαια]]*, *[[Δίστρατον (Ακτοφυλακίδα)|Δίστρατον]]*, *[[Δαύλεια (Ακτοφυλακίδα)|Δαύλεια]]*, *[[Καρυά (Ακτοφυλακίδα)|Καρυά]]*, *[[Κλεισούρα (Ακτοφυλακίδα)|Κλεισούρα]]*, *[[Καστράκι (Ακτοφυλακίδα)|Καστράκι]]*, *Μπιζάνι*, *Πορταριά*, ***Φάρσαλα*** και *[[Θάσος (Ακτοφυλακίδα)|Θάσος]].

Συμμετείχαν – πλην του ‘ΑΣΤΥΠΑΛΑΙΑ’ και ‘ΘΑΣΟΣ’ – στις επιχειρήσεις του εμφυλίου. Το *Φάρσαλα'' επεστράφη το 1962.

Κατηγορία:Ελληνικές ακταιωροί
Νιόβη (ναρκαλιευτικό)

**Νιόβη ([[Ναρκαλιευτικό]]) / Μ-224, Μ-254**

Πρώην Βελγικό ‘LA ROCHE M-924’. Πρώην ‘Μ-924’. Πρώην ‘USS MSC 171’.

Ναυπηγήθηκε στις ΗΠΑ στα ναυπηγεία ‘Hodgson Bros, Goudy and Stevens, East Boothbay Me’. Πέντε πλοία ναρκαλιευτικά που παρελήφθησαν από το Βελγικό Ναυτικό επιστρεφόμενα από την Αμερικανική Στρατιωτική Βοήθεια. Ιδίου τύπου πλοία **Νιόβη** και ‘Αντιόπη’. Στις 26 Σεπτεμβρίου 1969 παρελήφθη στην Οστάνδη του Βελγίου. Ξύλινο σκάφος με ευρεία χρήση αντιμαγνητικού υλικού στις μεταλλικές κατασκευές. Ομοίου τύπου το πλοία Αντιόπη, Αταλάντη, Θάλεια ΙΙΙ, **Νιόβη** και Φαίδρα.

Κατηγορία:Ελληνικά Ναρκαλιευτικά
Ναυτίλος Ι (κότερο)

**Ναυτίλος Ι ([[Κότερο]])**

Το 1834 ναυπηγήθηκε στον ναύσταθμο Πόρου. Τον Απρίλιο του 1835 μετέφερε τα λείψανα του Στρατηγού Γ. Καραϊσκάκη από τη Σαλαμίνα στο Φάληρο (μεγαλόπρεπη ταφή). Το 1837 με αίτηση του πασά της Θεσσαλονίκης στάλθηκε για την δίωξη της πειρατείας στο Θερμαϊκό κόλπο έχοντας βάση τη Θεσσαλονίκη. Ο Υπουργός Κ. Κανάρης το 1838 το θεωρεί πρότυπο πλοίο για την εκπαίδευση των πληρωμάτων. Ιδίου τύπου πλοία **'Ναυτίλος Ι**' και ‘Γλαύκος Ι ’. Το 1843 μέχρι το 1846 παροπλίστηκε μαζί με τα κανονιοφόρα πλοία ‘ΚΡΙΕΖΗΣ’, ‘ΤΟΜΠΑΖΗΣ’, ‘ΚΑΝΑΡΗΣ’ και ‘ΑΠΟΣΤΟΛΗΣ’ για οικονομικούς λόγους. Το 1847 ενεργοποιήθηκε και μετονομάσθηκε σε ‘ΓΟΛΕΤΑ’ ( στην  ιστιοφορία). Από τις 18 Ιανουαρίου 1850 έως και τις 28 Απριλίου 1850 κατασχέθηκε βιαίώς από τους Άγγλους στο λιμάνι της Πάτρας, κατά τα επεισόδια του Πατσιφίκου και ρυμουλκήθηκε στην Κέρκυρα. Το ίδιο επαναλήφθηκε από τους Άγγλογάλλους στον Πειραιά τον Μάιο του 1854 την περίοδο του Κριμαϊκού πολέμου. Το 1872 διαγράφεται από τη δύναμη του Στόλου και στη συνέχεια χρησιμοποιήθηκε για φυλακή. Διαλύθηκε αργότερα.

## Εξωτερικοί σύνδεσμοι
*  http://www.hellasarmy.gr/ 

Κατηγορία:Ελληνικά Κότερα
Λάνασσα

Με την ονομασία **Λάνασσα** είναι γνωστά δύο πρόσωπα:
*Λάνασσα, πρόσωπο της ελληνικής μυθολογίας.
*Λάνασσα, κόρη του τύραννου των Συρακουσών, Αγαθοκλή.

Κατηγορία:Αποσαφηνίσεις ονομάτων
Δροσοπηγή

Με την ονομασία **Δροσοπηγή** είναι γνωστά τα εξής τοπωνύμια της Ελλάδας:
*Δροσοπηγή Αττικής
*Δροσοπηγή Ευρυτανίας
*Δροσοπηγή Ιωαννίνων
*Δροσοπηγή Κορινθίας 
*Δροσοπηγή Λακωνίας
*Δροσοπηγή Μεσσηνίας
*Δροσοπηγή Τρικάλων
*Δροσοπηγή Φλώρινας

Κατηγορία:Αποσαφηνίσεις ελληνικών τοπωνυμίων
Παναγίτσα

Με την ονομασία **Παναγίτσα** είναι γνωστά τα εξής τοπωνύμια της Ελλάδας:
*Παναγίτσα Αίγινας
*Παναγίτσα Αρκαδίας
*Παναγίτσα Πούντα Εύβοιας
*Δροσοπηγή Κορινθίας 
*Παναγίτσα Λακωνίας
*Παναγίτσα Πέλλας
*Παναγίτσα Τρικάλων
*Παναγίτσα Φθιώτιδας

Καθώς και ένας χείμαρρος στην Αχαΐα:
*Παναγίτσα (χείμαρρος)

## Δείτε επίσης

*Παναγιά
*Παναγία (αποσαφήνιση)
*Κυρά Παναγιά

Κατηγορία:Αποσαφηνίσεις ελληνικών τοπωνυμίων